༄༅། །རྗེ་དྭགས་པོ་ལྷ་རྗེའི་གསུང་སྒྲོས། སྙན་བརྒྱུད་
གསལ་བའི་མེ་ལོང་བཞུགས་སོ། །
བླ་མ་དམ་པ་རྣམས་ ལ་ཕྱག་འཚལ་ལོ། །གདམས་ངག་ཉམས་སུ་ལེན་
པའི་དུས་ན་འདི་ལྟར་ཤེས་པར་བྱ་སྟེ། དང་པོ་ལུས་ཀྱི་གནས་ལུགས་ཤེས་པར་བྱ་
བ་ནི། རྐང་པ་རེའུ་མིག་ལྟར་བསྣོལ། རྒལ་པ་ཆུ་ཤིང་ལྟར་བསྲང་། ལྟེ་བའི་འོག་
ཏུ་ལག་པ་མཉམ་དུ་བཞག་ལ། ལུས་གནས་སུ་བཞག་པའོ། །དེ་ནས་ལུས་ལ་རྩ་
གསུམ་གནས་ཏེ། རྩ་གསུམ་འདུས་པའི་མདོར་ ཉམས་བཞག་བཅས་ནས། ལྟེ་
བའི་ཐད་དུ་རྩ་དབུ་མའི་ནང་དུ། ཨཱཿ་དམར་པོ་ཤད་ལྟ་བུ་ཅིག་བསམ་པར་བྱའོ། །
དེ་ནས་བརྩོན་འགྲུས་དྲག་ཏུ་བྱས་ཏེ། དེ་ལྟར་བླ་མའི་མན་ངག་འདི། །ཉམས་སུ་
ཡང༌དང༌ཡང༌བླངས་པས། །ལུས་ལ་བདེ་དྲོད་ཤུགས་ཀྱིས་འབྱུང་། །སེམས་ལ་
འོད་ གསལ་ ངང་ གིས་ འཆར། །བླ་མ་ནཱ་རོ་པ་ཆེན་པོའི། ཐབས་ལམ་ ཁྱད་ དུ་
འཕགས་པ་འདི། །སྐལ་ལྡན་ལས་ཅན་མ་ཡིན་པ། །གཞན་ལ་བྱིན་ན་དམ་ཚིག་
ཉམས།། །།
༈ ན་མོ་གུ་རུ། བསྐྱེད་པའི་རིམས་པས་འཕོ་བ་ནི་འདི་ལྟར་བྱ་སྟེ། སྟེང་
རླུང་མནན། རྒལ་པ་ལ་འོག་རླུང་དྲངས་ནས། ལྟེ་བའི་ཨཱ༔ སྙིང་གའི་ཧཱུཾ་ལ་བསྟིམ།
ཧཱུྃ་གིས་སྲུབ་འབྱེད་པ་བཞིན་དུ་འདུག་པར་བསམ། དེ་ཅི་ཙམ་འཕྲོད་པར་སྦྱང་།
ཧཱུྃ་ཕབ་ལ་སྙིང་ཀར། ཨ་ཕབ་ལ་ལྟེ་བར་བཞག །དེ་ནས་འཕོ་བའི་དུས་སུ་མདུན་
གྱི་ནམ་མཁའ་ལ་ཡི་དམ་གྱི་ལྷ་བསམས་ལ། ྃ་བསམ་ལ། བུ་ག་ཧ་རེ་བྱས་ལ།
276-169

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
གྲུ་མོ་གཉིས་ཀྱིས་རྩིབ་ལོགས་བག་ཅིག་མནན་ནས། སྟིང་རླུང་མནན། འོག་རླུང་
དྲངས་ལ། ཨ་ཧཱུྃ་ལ་བསྟིམ་ལ། ཨཱཿཧིག་མང་དུ་བགྲངས་པས། ཧཱུཾ་བུ་ག་ན་ཡར་
དྲངས་ཏེ། ཡི་དམ་ལྷ་ལ་བསྟིམ། གཏུམ་མོ་དང་། འཕོ་བའི་མན་ངག །བླ་མ་རིན་
པོ་ཆེའི་ཐུགས་དམ།།
གཏུམ་མོ་
།།
བླ་མ་དམ་པའི་ཞབས་ལ་འདུད། མི་ལུས་འདོམ་གང་པོ་འདི་ལ། །ལྟེ་བ་
སྤྲུལ་པའི་འཁོར་ལོ་ན། སྐྱེ་མེད་མཚོན་པའི་ཡི་གེ་ཨཱཿགནས། ཨཱཿལས་སྐྱེ་མེད་
མཚོན་པའི་རྩ་ཨ་ཝ་བ་དྷཱ་ཏི་བྱུང༌། དེ་ཡར་ཚངས་པའི་བུ་ག་ལ་ཟུག །མར་ལྟོ་བ་
ནས་སོར་བཞིའི་ས་ན་ཟུག །རྩ་གསུམ་གྱི་མཚན་ཉིད་ནི། རྐྱང་མ་གཡས་ཤེས་
རབ་སྟེ། གཟུང་བ་དག་པ་ཡིན། རོ་མ་གཡོན་ཐབས་ཏེ། འཛིན་པ་དག་ པ་ ཡིན་
གསུང༌། ཀུན་དར་མ་ནི་གཟུང་འཛིན་གཉིས་ཀ་སྤངས་པ་ཡིན་གསུང་།
རྩོལ་སྒྲུབ་ལས་འོང་བར་ངེས། རྨི་ལམ་དང་བར་དོར་འདུན་པ་ལས་འོང་བར་
ངེས། འཕོ་བ་དམིགས་པ་ལས་འོང་བར་ངེས། ལས་ཀྱི་ཕྱག་རྒྱ་ལས་དཔེའི་ཡེ་
ཤེས་སྐྱེ་བ་ཡིན་པ་ཡིན་པར་ངེས། ཞེས་པ་འདི། གདམས་ངག་གི་གཙིགས་སུ་ཆེ་
གསུང་། ཡེ་ཤེས་སྐྱེ་བའི་དུས་ནི། ཕོ་མོ་སྙོམས་འཇུག་བྱེད་པ་ལས་སྐྱེ་བ། གཡས་
གཡོན་འཕོ་དུས་སུ་སྐྱེ་བ། ཤི་ནས་བར་དོའི་དུས་སུ་སྐྱེ་བ། ཞེ་སྡང་དྲག་པོའི་དུས་
སུ་སྐྱེ་བ་སྟེ། འོད་གསལ་སྐྱེ་བའི་དུས་སུ་རྒྱུ་དྲུག་གསུང་ངོ༌།།
བླ་མ་དམ་པ་རྣམས་ལ་ཕྱག་འཚལ་ལོ། །རྨི་ལམ་གྱི་མན་ངག་ལ་བཞི་སྟེ།
རྨི་ལམ་བཟུང་བ་དང་། རྨི་ལམ་ཡོངས་སུ་སྦྱང་བ་དང་། རྨི་ལམ་སྒྱུ་མར་ཤེས་པར་
བྱ་བ་དང་། རྨི་ལམ་གྱི་དེ་ཁོ་ན་ཉིད་བསྒོམ་པའོ། །དང་པོ་རྨི་ལམ་བཟུང་བ་ནི།
གཉིད་ལོག་པའི་དུས་སུ་སྨིན་ཕྲག་ཏུ་ཐིག་ལེ་ཅིག་ལ་སེམས་གཏད་ལ་གཉིད་ལོག །
།།
276-170

རྗེ་དྭགས་པོའི་གསུང་སྒྲོས་སྙན་བརྒྱུད་གསལ་བའི་མེ་ལོང༌།
དེ་ནས་སད་པའི་དུས་སུ། རྨི་ལམ་རྨི་ལམ་དུ་ཤེས་པར་བྱ་སྙམ་པས་གཉིད་ལོག་གོ །
རྨི་ལམ་ཟིན་དུ་འོང་བའི་དུས་སུ། རྨི་ལམ་མི་འཚམས་པ་སྣ་ཚོགས་འོང་ངོ་། །རྨི་
ལམ་ཟིན་པ་ནི། རྨི་ལམ་གྱི་དུས་སུ། ཐམས་ཅད་རྨི་ལམ་དུ་ཤེས་པར་བྱའོ། །རྨི་
ལམ་ མ་ ཟིན་ ཡང་། ·ད་ རུང་ ཞེན་ པ་ དང་ བཅས་ པ་ སྟེ། ། གཡང་ ལ་ ལྷུང་ བ་ ལ་
འཇིགས་པ་ལ་སོགས་པ་འབྱུང་། དེ་ནི་རྨི་ལམ་བཟུང་བའོ། །རྨི་ལམ་ཡོངས་སུ་
སྦྱང་བ་ནི་ལུས་མེད་པས། སེམས་ཇི་ལྟར་ཡང༌བཏུབ་པས། ལྷའི་ཡུལ་བལྟ་བ་
དང་། རྡོ་རྗེ་གདན་བལྟ་བ་དང་། ཉི་ཟླ་ལག་པས་འཛིན་པ་དང་། གཡང་དང་། ཆུ་
དང་། མེ་རྣམས་སུ་མཆོང་པ་དང་། རྒྱལ་ཁམས་གཞན་བལྟ་བ་དང་། ཐོགས་པ་
མེད་པར་འཕྱོ་སྟེ། དེ་ནི་རྨི་ལམ་སྦྱང་བའོ། །
རྨི་ལམ་སྒྱུ་མར་ཤེས་པར་བྱ་བ་ནི། རྨི་ལམ་གྱི་དུས་སུ་ཞེན་པ་དང་བཅས་
པ་དེ་རྨི་ལམ་ཡིན་པས། དེ་ཡོད་པར་མ་གྲུབ་སྟེ། དངོས་མེད་ལ་འཇིགས་པ་ལ་
སོགས་པ་ག་ལ་ཡོད། དེ་བས་ན་སྒྱུ་མ་ལ་སོགས་པ་ལ་ལུས་ག་ལ་ཡོད། ལུས་
མེད་ན། འཇིགས་པ་ག་ལ་ཡོད། འཇིགས་པ་མེད་པས་སྒྱུ་མར་ཤེས་པའོ། །རྨི་
ལམ་གྱི་དེ་ཁོ་ཉིད་བསྒོམ་པ་ནི། སྣང་སྟོང་ངམ། གསལ་སྟོང་ངམ། བདེ་སྟོང་གང་
ཡིན་བསྒོམ་པར་བྱའོ། །དེ་ལྟར་འོང་བ་ནི། ད་ལྟ་བསྒོམ་པ་བས་ བདུན་ འགྱུར་
གྱིས་བསྒོམ་པ་བཟང་ངོ༌། །དེ་ནི་རྨི་ལམ་གྱི་དེ་ཁོ་ན་ཉིད་བསྒོམ་པའོ། །དེ་ནས་
འཆི་བའི་དུས་སུ་གང་བསྒོམ་ན། རྨི་ལམ་ན་བསྒོམ་པ་བཞིན་དུ། འཆི་བའི་དུས་
སུ་ཡང་བསྒོམ། དེར་བར་དོ་འོད་གསལ་ལ་འཇུག་གོ །དེ་ནས་ཕ་མ་ཆགས་སྡང་
མི་སྐྱེ་བར་དེ་ཉིད་ཕྱག་རྒྱ་ཆེན་པོར་རྟོགས་ཏེ་འོང༌། གལ་ཏེ་ལུས་ལེན་འདོད་ན།
བདེ་བ་ཅན་དུ་སེམས་ཀྱི་སྨོན་པ་དྲག་པོ་བཏང་ངོ་། །རྨི་ལམ་གྱི་མན་ངག་རིན་པོ་
276-171

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
ཆེའི་ཐུགས་དམ།།
།།
སེམས་
དཔལ་བདེ་བ་ཆེན་པོའི་སྐུ་ལ་ཕྱག་འཚལ་ལོ། །གཉིས་སུ་མེད་པའི་ཡེ་
ཤེས་བདེ་བ་ཆེན་པོའི་སྐུ་དེ་སེམས་ཅན་ཐམས་ཅད་ལ་རང་བཞིན་གྱིས་གནས་ན་
ཡང་། མ་རྟོགས་རྟོགས་པར་བྱེད་པའི་ཐབས་ལ་གསུམ་སྟེ། དངོས་པོའི་གནས་
ལུགས་དང་། ལམ་གྱི་རིམ་པ་དང་། འབྲས་བུ་སྐྱེ་བའི་རིམ་པའོ། །དང་པོ་དངོས་
པོའི་ གནས་ ལུགས་ ལ་ གཉིས། ལུས་ དངོས་ པོའི་ གནས་ ལུགས་ དང་།
དངོས་པོའི་གནས་ལུགས་སོ། །དེ་ལ་ལུས་དངོས་པོའི་གནས་ལུགས་མ་ཤེས་ན།
རྩ་དང་། རླུང་དང་། བྱང་ཆུབ་ཀྱི་སེམས་ཀྱི་གནད་མི་ཤེས་པ་དང་། འོད་གསལ་
ངོས་མི་ཟིན། འཕོ་བའི་གདམས་ངག་མི་ཐེབས་པའོ། །ལུས་ཀྱི་གནད་ནི་གདམས་
ངག་སོ་སོའི་ཐད་དུ་ཤེས་པར་བྱའོ། །སེམས་དངོས་པོའི་གནས་ལུགས་མ་ཤེས་ན།
བསྒོམ་པ་གོལ་སར་འགྲོ་བའོ། །དེ་བས་ན་ཤེས་དགོས་པས་ན། གསལ་བ། བདེ་
བ་སྟོང་བའོ། །གསལ་བ་ལ་གཉིས། རིག་པ་འོད་གསལ། རང་བཞིན་གྱིས་འོད་
གསལ་བའོ། །
རིག་པ་འོད་གསལ་ནི། ·སེམས་ཙམ་པའི་ཤེས་པ་རང་རིག་རང་གསལ་
དོན་དམ་དུ་འདོད་པ་ལྟ་བུ་མ་ཡིན་ཏེ། བུམ་ནང་གི་མར་མེ་བཞིན། རང་བཞིན་
གྱིས་འོད་གསལ་བ་ཡིན་ཏེ། དེ་ཡང་གསལ་བྱེད་གཞན་ལ་མ་ལྟོས་པར་གསལ་
བའོ། །རང་བཞིན་གྱིས་འོད་གསལ་བ་དེ་ཡང་བདེ་བ་སྟེ། དེ་ཡང་ཐ་མལ་པའི་
ཟག་པ་དང་བཅས་པའི་བདེ་བ་ལྟ་བུ་མ་ཡིན་ཏེ། བདེ་བ་ཆེན་པོའོ། །ཉན་ཐོས་ལྟ་
བུ་ཞི་བའི་བདེ་བ་མ་ཡིན་ཏེ། གཉིས་སུ་མེད་པའི་ཡེ་ཤེས་ཀྱི་བདེ་བ་ཆེན་པོའོ། །
དེ་ཉིད་སྟོང་པ་སྟེ། དེ་ཡང་སྔར་ནས་མེད་པའི་སྟོང་པའམ། ཞིག་ནས་མེད་པའི་
276-172

རྗེ་དྭགས་པོའི་གསུང་སྒྲོས་སྙན་བརྒྱུད་གསལ་བའི་མེ་ལོང་།
སྟོང་པའམ། གཏན་ནས་ མེད་ པའི་སྟོང་པ་ལྟ་བུ་མ་ཡིན་ཏེ། རང་བཞིན་ནམ།
རང་གི་ངོ་བོས་སྟོང་པའོ། །དེས་ན། གསལ་བ། བདེ་བ། སྟོང་པ་གསུམ་མེ་དང་
ཚ་བའི་རེག་བྱ་བཞིན་ཐ་མི་དད་པ་སྟེ། སྐུ་བཞི་རང་བཞིན་གྱིས་ལྷུན་གྱིས་གྲུབ་
པའོ། །ལམ་གྱི་དུས་སུ་རང་ལ་དེ་ལྟར་འཆར་ལ། འབྲས་བུའི་དུས་ཐ་སྙད་དམ།
བརྗོད་པའི་མཐའ་འམ སྒྲོ་འདོགས་ཐམས་ཅད་བྲལ་བ་སྟེ། སེམས་ཅན་གྱི་དོན་
དུ་སྐུ་གཉིས་ལྷུན་གྱིས་གྲུབ་པར་འགྱུར་བའོ། །
ལམ་གྱི་རིམ་པ་ལ་གཉིས་ཏེ། སྨིན་བྱེད་ཀྱི་ལམ་དང་། གྲོལ་བྱེད་ཀྱི་ལམ་
མོ། །སྨིན་བྱེད་ཀྱི་ལམ་ལ་གཉིས་ཏེ། དབང་དང་དམ་ཚིག་གོ །དབང་ལ་བཞི་སྟེ།
བུམ་པའི་དབང་དྲུག་བསྐུར་བའི་གནས་ནི་ལུས་དྲི་མ་ནི་ལུས་ཀྱི་དྲི་མ་དག །
ཉམས་ མྱོང་ ནི་ ཆོས་ ཐམས་ ཅད་ སེམས་ སུ་རྟོགས་ པ་འབྱུང་། གདམས་ངག་ནི།
བསྐྱེད་པའི་རིམ་པ་སྒྱུ་མ་ལྟ་བུའི་གདམས་ངག་སྟོན། དགོས་པ་ནི། ཐ་མལ་པའི་
ཞེན་པ་བཟློག་པའི་དགོས་པ་ཡོད། འབྲས་བུ་ནི། གཟུགས་སྐུ་གཉིས་ཐོབ་པའོ།
གསང་ བའི་ དབང་ བསྐུར་ བའི་ གནས་ནི་ངག །དྲི་མ་ནི་ངག་གི་དྲི་མ་དག །
ཉམས་མྱོང་ནི། སེམས་རང་རིག་རང་གསལ་དུ་རྟོགས་པ་འབྱུང་། གདམས་ངག་
ནི། རྩ་ རླུང་ གི་ གདམས་ ངག་ བསྟན། དགོས་ པ་ ནི། བདེ་ སྟོང་ གཉིས་ མེད་ དུ་
རྟོགས་པའི་དགོས་པ་ཡོད། འབྲས་བུ་ནི། ལོངས་སྤྱོད་རྫོགས་པའི་སྐུ་ཐོབ་པའོ། །
ཤེས་རབ་ཡེ་ཤེས་ཀྱི་དབང་བསྐུར་བའི་གནས་ནི་སེམས། དྲི་མ་ནི། སེམས་ཀྱི་དྲི་
མ་གསུམ་དག །ཉམས་མྱོང་ནི། བདེ་སྟོང་ངོས་བཟུང་མེད་པའི་རྟོགས་པ་འབྱུང༌།
གདམས་ངག་ནི། ཕྱག་རྒྱ་ཆེན་པོའི་གདམས་ངག་བསྟན། དགོས་པ་ནི། ཕྱག་རྒྱ་
ཆེན་ པོའི་དངོས་ གྲུབ་ ཐོབ་ པའི་དགོས་པ་ཡོད། འབྲས་བུ་ནི། ཆོས་ཀྱི་ སྐུ་ ཐོབ་
་
276-173

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
པའོ། །གོང་མའི་དོན་དེ་ཚིག་གིས་བཀྲོལ་ནས་སྟོན་པས་ཚིག་དབང་ངོ་། །དོན་ཡེ་
ཤེས་དང་དཔེ་རུ་འདོད་པ་ལས། དོན་གྱི་དཔེ་ནི། རྒྱ་མཚོའི་ཆུ་ལ་ཁྱོར་བླངས་པའི་
དཔེ་འམ། སྤྲིན་བར་གྱི་ཉི་མ་ལྟ་བུའོ། །ཡེ་ཤེས་ཀྱི་གསང་རྡོར་ལ་སྤ་བར་བྱ་བ་
ཡིན་གསུང་། དམ་ཚིག་ལ་གཉིས་ལས། བསྲུང་བའི་དམ་ཚིག་དང་བཟའ་བའི་
དམ་ཚིག་གོ །
བསྲུང་བའི་དམ་ཚིག་ནི། རྩ་བའི་ལྟུང་བ་བཅུ་བཞི་ཡན་ལག་དང་བཅས་
པའོ། །བཟའ་ བའི་ དམ་ ཚིག་ ནི། ཤ་ ལྔ་ དང་། བདུད་ རྩི་ ལྔའོ། །གྲོལ་ ལམ་ ལ་
གཉིས། བློ་འཆོས་པ་དང་། གཉུག་མའོ། །གཉུག་མ་ལ་གཉིས། བསྐྱེད་པའི་རིམ་
པ་དང་། རྫོགས་པའི་རིམ་པའོ། །བསྐྱེད་རིམས་ལ་གཉིས། མང་ལྡན་དང་། ཉུང་
ལྡན་ ནོ། །མང་ ལྡན་ ལ་ གཉིས། རིམས་ ཀྱིས་ པ་ དང་། ཅིག་ཅར་ བའོ། །རིམས་
ཀྱིས་པ་ལ་གཉིས། རྣམ་པ་ལ་བསླབ་པ་དང༌། བསྐྱེད་པའི་རིམ་པ་སྒྱུ་མ་ལྟ་བུ་ལ་
བསླབ་པའོ། །
དང་པོ་རྣམ་པ་ལ་བསླབ་པ་ནི། དང་པོར་བླ་མ་དཀོན་མཆོག་མཆོད་པ་སྟེ་
ཞག་ གསུམ་ ཚོགས་ བསགས། དེ་ ནས་ བྲིས་ སྐུ་ དང་། སྐར་ ཁུང་ ལ་ སོགས་ པ་
བཞག་ལ། དང་པོར་བལྟ། དེ་ནས་བསྒོམ། མ་གསལ་ན་ལོག་གནོན་ཟླ་བ་ཕྱེད་
དུ་བྱ་། དེ་ནས་ཡོར་ཡོར་པོ། དེ་ནས་ཆ་ཤས། དེ་ནས་དུམ་བུའོ། །དེ་ནས་སྒྱུ་མ་
ལྟ་བུ་ལ་བསླབ་པའོ། །
རྫོགས་ པའི་ རིམ་ པ་ ལ་ གཉིས། དངོས་ གཞི་མཉམ་བཞག་དང་། རྗེས་
ཐོབ་ལ། སྤྱོད་ལམ་དང་བསྲེ་བའོ། །ལམ་འཆོས་པ་ལ་གཉིས། བར་དོ་དང་འཆི་
ཀ་མའོ། །བར་དོ་ལ་གཉིས། བསྲེ་བའི་མན་ངག་དང༌། སྒྱུ་ལུས་ངོས་བཟུང་བའོ། །
276-174

རྗེ་དྭགས་པོའི་གསུང་སྒྲོས་སྙན་བརྒྱུད་གསལ་བའི་མེ་ལོང་།
བསྲེ་བ་ལ། བར་དོ་རྣམ་པ་གསུམ་ལ། བཅུ་གཉིས་ཏེ། དང་པོ་སྐྱེ་ཤི་བར་དོ་ལ་
གསུམ། མངོན་དུ་འོད་གསལ་བྱེད། དགོས་པ་ ལམ་དང་རང་བཞིན་བསྲེ་བའི་
དགོས་པ་ཡོད། མཚམས་གསུམ་པས་སྦྱོར། རྨི་ལམ་བར་དོ་ལ་གསུམ། མངོན་དུ་
རྨི་ལམ་བྱེད། མཚམས་འདུ་འཛི་ཤིན་དུ་ཉུང་བ་དང་། ཤེས་པ་ཚར་བཅད་པས་
སྦྱོར། དགོས་ པ་ ཉིན་དང་ མཚན་བསྲེ་བའི་དགོས་པ་ཡོད། སྲིད་པ་བར་ དོ་ ལ་
གསུམ། མངོན་དུ་སྒྱུ་ལུས་བྱེད། དགོས་པ་བར་དོར་སངས་རྒྱས་པའི་དགོས་པ་
ཡོད། མཚམས་སྦྱོར་ནི། ལས་རྒྱལ་ཞེ་སྡང་མིག་སེར་མི་བྱ་བ་དང་། ཆོས་ཐམས་
ཅད་སྒྱུ་མར་མོས་པར་བྱ་བ་དང༌། དངོས་པོ་གང་ལ་ཡང་ཞེན་ཆགས་མེད་པའོ། །
དེ་ནས་སྐྱེ་ཤིང་བར་དོ་རྨི་ལམ་ལ་ཚུར་བསྲེ་བ་དང༌། རྨི་ལམ་བར་དོ་སྐྱེ་ཤི་
ལ་ཕར་བསྲེ་བ་དང་། སྐྱེ་ཤི་བར་དོ་རྨི་ལམ་བར་དོ་གཉིས་སྲིད་པ་བར་དོ་ལ་བསྲེ་
བ་དང་བཅུ་གཉིས་སོ། །དེ་ནས་འགོལ་སར་རྨི་ལམ་ལ་ཤེས་པ་དྲག་པོ་གཏད་ལ།
དང་པོ་རྨི་ལམ་བར་དོ་ལ་ལྔ་སྟེ། སྐད་ཅིག་གིས་ལྷའི་སྐུ་སྐྱུ་མ་ལྟ་བུར་བསམས་ལ།
སྙིང་གར་མེ་ཚ་ཞིང་རྣོ་བ་ལ་སེམས་གཏད། དེ་ནས་མགྲིན་པར་སེམས་གཏད་ལ།
རྨི་ ལམ་ སེམས་ ཀྱི་ འདུན་ པ་ དྲག་ཏུ་བྱའོ། །དེ་ནི་རྨི་ལམ་བཟུང་བའོ། །དེ་ནས་
གཉིད་མཐུག་པོ་རྨི་ལམ་མི་འབྱུང་བའི་དུས་དེར་ཡེ་ཤེས་སྐྱེའོ།
བྱུང་དུས་རྨི་ལམ་ཡིན་སྙམ་པ་བྱ་བ་ནི་རྨི་ལམ་ཤེས་པའོ། །
།དེ་ནས་རྨི་ལམ་
རྨི་ལམ༌སྦྱང་བ་ནི། རྨི་ལམ་དེ་བརྒྱ་སྟོང་དུ་སྤྲུལ། གཅིག་ཏུ་བསྡུ། སུམ་
བཅུ་རྩ་གསུམ་དང༌། དམྱལ་བ་ལ་སོགས་པར་ཕྱིན་པར་བསམ། རེས་འགའ་འོད་
དུ་བསམ། རེས་འགའ་དུམ་བུར་བཏུབས་པ་ལ་སོགས་པར་བསམ་པའོ། །དེ་ནི་
སྦྱང་བའོ། །དེ་ནས་རྨི་ལམ་དེ་འོད་གསལ་དེ་ཁོ་ན་ཉིད་དུ་ལྟེངས་ཀྱིས་བསྒོམས་
276-175

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
པར་བྱའོ། །དེ་ལྟར་ན་དོན་ལྔའོ། །དེ་ཡང་གཉིད་མཐུག་པོ་རྨི་ལམ་མེད་པའི་དུས་
དེར་ཡེ་ཤེས་ཆེ་བའོ། །དེ་ནས་རྨི་ལམ་འབྱུང་། དེ་ནས་གཉིད་སད་དེ་ད་ཅིའི་རྨི་